Anne-Lise Bakken

Anne-Lise Bakken (født 30. mars 1952 i Oslo) er en norsk politiker (Ap) og tidligere statsråd. Hun var stortingsrepresentant i tre perioder og statsråd i to år.

Liv og virke
Politiker
Hun vokste opp i Eidskog og ble innvalgt på Stortinget i 1977 fra Hedmark. 

Hun var forbruker- og administrasjonsminister i Gro Harlem Brundtlands andre regjering 1986-1988 som regjeringens yngste statsråd og med ansvar for blant annet forbrukerpolitikk, likestilling og barnehageutbygging.

Prebensen-saken
Bakken ble skiftet ut i 1988, etter å ha begått det politiske kommentatorer kalte «politisk selvmord». I 1988 ble Inger Prebensen ansatt som sjef for Postsparebanken, og fikk en lønn på 500 000 - høyere enn statens lønnsregulativ tilsa. Den høye lønnen førte til at Bakken refset statens personaldirektør Nils R. Mugaas og avviste samtidig at lønnen var godkjent av den politiske ledelsen. Mugaas mente han hadde fått godkjennelse i et møte med ministeren i februar.NTB (7. juni 1988): Forbrukerministeren refser Nils R. Mugaas. Hamar Arbeiderblad, side 3. 7. juni 1988 holdt Bakken en redegjørelse for Stortinget der hun nektet å beklage kritikken mot personaldirektøren. Etter redegjørelsen fremmet Frps Carl I. Hagen et mistillitsforslag mot henne, mens SVs Hanna Kvanmo rådet ministeren til å sende inn sin oppsigelse. Kort tid etter den første redegjørelsen beklaget Bakken og slo fast at hun var politisk ansvarligNina Owing (8. juni 1988): Anne Lise Bakken slo full retrett. Hamar Arbeiderblad, side 2. Stortinget godtok beklagelsen. Bakken gikk av som statsråd like etter.
Senere virke
Etter tre perioder på Stortinget flyttet hun i 1989 til Hamar og startet eget konsulentselskap. Hun var medlem av formannskapet og kommunestyret i Hamar fra 2003 til 2011. Hun var første leder av Det kriminalitetsforebyggende råd 1981-1986 og styreleder i Forbrukerrådet.70 års omtale i Aftenposten 30. mars 2022 I perioden 1977-1981 var hun nestleder i Arbeidernes ungdomsfylking.  

 Regjering 
 9. mai 1986 – 13. juni 1988 Statsråd Forbruker- og administrasjonsdepartementet

 Stortingskomitéer 
 1985–1989 medlem i Finanskomitéen
 1985–1989 leder i Kontrollkomitéen
 1985–1989 nestleder i Forbruker- og administrasjonskomitéen
 1985–1989 varamedlem i Valgkomitéen
 1981–1985 medlem i Sosialkomitéen
 1981–1985 medlem i Kontrollkomitéen
 1977–1981 medlem i Justiskomitéen

 Referanser 

 Eksterne lenker 



Kategori:Norske familie- og forbrukerministre
Kategori:Ap-statsråder
Kategori:Statsråder i Regjeringen Brundtland II
Kategori:Norske statsråder etter 1945
Kategori:Stortingsrepresentanter fra Ap
Kategori:Stortingsrepresentanter for Hedmark
Kategori:Stortingsrepresentanter 1977–1981
Kategori:Stortingsrepresentanter 1981–1985
Kategori:Stortingsrepresentanter 1985–1989
Kategori:Lokalpolitikere i Hamar
Kategori:Ap-politikere i Hedmark
Kategori:AUFs ledelse
Kategori:Personer fra Hamar kommune